section_heading: Thalasso Wellness Centar Opatija
paragraph_text: Thalassotherapia Opatija njeguje tradicionalne vrijednosti, ali i uvodi nove trendove slijedom čega je i 2005. godine izgrađen Thalasso Wellness Centar Opatija – medicinski wellness na ukupnoj površini od 2500 m<sup>2</sup>.Thalasso Wellness Centar Opatija nudi sadržaje bazirane na korištenju morske vode i sastojaka mora, koji se mogu konzumirati pojedinačno ili u tematskim paketima. Wellness, programi relaksacije, medicinske kozmetologije i ostali programi samo su nadopuna medicinskoj ponudi, a jedinstveni program medicinskog wellnessa pod nadzorom liječnika-specijalista glavni je proizvod Thalasso wellness centra Opatija. Godine 2016. u sklopu Thalasso Wellness Centra Opatija otvoren je i Centar estetske kirurgije.